Up-201/04
Natisni
Opravilna št.:
Up-201/04
Datum odločitve:
12. 7. 2004
ECLI:
ECLI:SI:USRS:2004:Up.201.04
Akt:
Ustavna pritožba A. A. zoper sodbo Delovnega in socialnega sodišča v Ljubljani št. Ps 771/2000 z dne 11. 6. 2003, zoper vpogled v lastne osebne podatke - Centralni register prebivalstva, Ministrstvo za notranje zadeve, opr. Št. 2004 - 102393 z dne 16. 3. 2004 in zoper odgovor Zavoda za pokojninsko in invalidsko zavarovanje Slovenije, št. P - 9875836 z dne 20. 2. 2004
Izrek:
Ustavna pritožba A. A. zoper sodbo Delovnega in socialnega sodišča v Ljubljani št. Ps 771/2000 z dne 11. 6. 2003, zoper vpogled v lastne osebne podatke - Centralni register prebivalstva, Ministrstvo za notranje zadeve, opr. Št. 2004 - 102393 z dne 16. 3. 2004 in zoper odgovor Zavoda za pokojninsko in invalidsko zavarovanje Slovenije, št. P - 9875836 z dne 20. 2. 2004 se zavrže.
Evidenčni stavek:
Ker ustavna pritožba v obravnavanem delu ni vložena zoper posamičen akt, ki ga je dopustno z njo izpodbijati, jo je bilo treba tudi v tem delu zavreči.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.

1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.
Pravna podlaga:
Člen 6., Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
19. 3. 2004
Vrsta odločitve:
sklep
Vrsta rešitve:
zavrženje
Dokument:
US23664
Up-201/04 - 6
12. 7. 2004
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 22. junija 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo Delovnega in socialnega sodišča v Ljubljani št. Ps 771/2000 z dne 11. 6. 2003, zoper vpogled v lastne osebne podatke - Centralni register prebivalstva, Ministrstvo za notranje zadeve, opr. Št. 2004 - 102393 z dne 16. 3. 2004 in zoper odgovor Zavoda za pokojninsko in invalidsko zavarovanje Slovenije, št. P - 9875836 z dne 20. 2. 2004 se zavrže.
Obrazložitev
1. Ustavni pritožnik izpodbija najprej sodbo sodišča prve stopnje, ki jo je izpodbijal že z ustavno pritožbo, ki jo je Ustavno sodišče s sklepom št. Up-278/04 (sklep je bil pritožniku vročen) zavrglo zaradi neizčrpanosti pravnih sredstev. Zato je bilo treba ta del pritožbe zavreči.
2. V preostalem delu Ustavne pritožbe pritožnik izpodbija izpis in odgovor, ki sta poleg sodbe sodišča navedena v izreku tega sklepa. Nobeden od navedenih aktov ne predstavlja posamičnega akta državnega organa ali nosilca javnih pooblastil v smislu prvega odstavka 50. člena Zakona o Ustavnem sodišču (v nadaljevanju - ZUstS). Prvi dokument vsebuje izpis podatkov, ki so o pritožniku shranjeni v Centralnem registru prebivalstva, drugi pa je pripravljalna vloga Zavoda za pokojninsko in invalidsko zavarovanje Slovenije, ki ga ta Zavod daje v vlogi tožene stranke v postopku pred Delovnim in socialnim sodiščem v Ljubljani, v katerem je ustavni pritožnik tožeča stranka.
3. Ker ustavna pritožba v obravnavanem delu ni vložena zoper posamičen akt, ki ga je dopustno z njo izpodbijati, jo je bilo treba tudi v tem delu zavreči.
4. Senat Ustavnega sodišča je sprejel ta sklep na podlagi 6. člena ZUstS v povezavi s 3. in 6. točko prvega odstavka 34. člena Zakona o upravnem sporu (Uradni list RS, št. 50/97 in nasl. - ZUS) in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan